nickbes/lawsofisrael huggingface dataset:
חוק הביטוח הלאומי (תיקון מס' 257), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: אופיר כץ
תחילה: 2025-05-01T00:00:00
פרסום: ספר החוקים, 02/04/2025, מס' חוברת 3404, עמ' 504
שמות קודמים:
Name: הצעת חוק הביטוח הלאומי (תיקון מס' 257), התשפ"ה–2025
Value: לחוק שהתקבל
Name: הצעת חוק הביטוח הלאומי (תיקון מס' 256), התשפ"ה–2025
Value: בקריאה השנייה והשלישית
Name: הצעת חוק הביטוח הלאומי (תיקון מס' 258) (שלילת גמלאות בגלל הרשעה בעבירות טרור), התשפ"ה–2025
Value: בקריאה הראשונה
Name: הצעת חוק הביטוח הלאומי (תיקון - שלילת זכויות סוציאליות לאדם שהורשע ברצח או ניסיון לרצח על רקע לאומני), התשפ"ג-2022
Value: בדיון המוקדם
תקציר:
חוק זה מרחיב באופן משמעותי את ההוראות הקיימות היום בחוק הביטוח הלאומי לעניין שלילת גמלאות ממי שהורשע בביצוע עבירות טרור:
נקבע כי לא ישולמו ולא יינתנו גמלאות לפי חוק הביטוח הלאומי למי שנדון למאסר בשל עבירת רצח או ניסיון לרצח בנסיבות טרור המוגדרת בחוק זה, או למי שנגזרו עליו עשר שנות מאסר לפחות לאחר שהורשע בעבירת ביטחון, כלומר עבירת טרור חמורה, עבירת בגידה או ריגול חמור או עבירת טרור ביטחונית שבה הורשע בבית משפט צבאי. שלילת הגמלאות תחול גם לעניין תוספות המשולמות בעד תלויים באותו אדם. נוסף על כך, לא יינתנו בשל מותו של אותו אדם זכויות בעת פטירתו לדמי קבורה, מענק במקרה פטירה או זכויות לפי הסכם מכוח סעיף 9, כגון לעניין הובלת נפטרים, ואם נדון למאסר בשל עבירת רצח או ניסיון רצח בנסיבות טרור - לא תשולם במותו גם גמלת שאירים או גמלת תלויים בנפגע עבודה לבני משפחתו.  כמו כן, נקבע כי לא ישולמו לו גמלאות בעד ילדיו, אולם אם בעד ילדו יש זכאות לקצבת ילדים או לקצבת ילד נכה ואין זכאי אחר לקצבה כאמור, ימנה המוסד לביטוח לאומי אדם אחד שיקבל את הגמלה עבור הילד. 
עוד נקבע כי תישלל גמלת הבטחת הכנסה ממי שנדון למאסר בשל עבירת רצח או ניסיון רצח בנסיבות טרור, והוא לא ייחשב כבן זוג לעניין חישוב סכום גמלת הבטחת הכנסה של בן זוגו, למעט לעניין חישוב ההכנסות, אך בן זוגו לא ייחשב כהורה עצמאי לעניין זה.  הוראות כאמור לעניין  שלילת גמלת הבטחת הכנסה והגבלת המעמד לעניין חישוב הגמלה לבן הזוג של המורשע יחולו גם לגבי מי שנגזרו עליו עשר שנות מאסר לפחות בשל עבירת ביטחון, ושוחרר לפני תום המאסר שהיה אמור לרצות בנסיבות של שחרור שבויים ישראליים או משא ומתן מדיני, לגבי פרק הזמן שעד תום תקופת המאסר שנגזרה עליו, ונקבע כי גמלת הבטחת ההכנסה המגיעה לבני הזוג לא תשולם למורשע בכל מקרה, גם לאחר שחרורו. 
תחילתו של חוק זה ב1.5.2025, והוא יחול גם על מי שנידון למאסר או הורשע לפני יום התחילה, אך גמלאות יישללו רק בעד התקופה שמיום התחילה ואילך.
כדי לאפשר למוסד לביטוח לאומי לבצע את הוראות חוק זה, נקבעו כמה מנגנוני עזר שיאפשרו את קבלת המידע על מי שהורשע או נדון למאסר בעבירות כאמור, ובין השאר נקבע כי ועדת השחרורים המיוחדת הפועלת מכוח חוק המאבק בטרור תקבע האם עבירות רצח וניסיון רצח שנעברו לפני תחילתו של חוק המאבק בטרור הן מעשה טרור לעניין חוק זה וכן נקבע כי אם מי שנשללה ממנו גמלה או עוכבה לפי חוק זה הוא אזרח או תושב ישראל שעמד לדין בבית משפט צבאי בשל עבירה שנכללת בהגדרה "עבירת טרור ביטחונית", הוא יוכל לטעון בפני המוסד לביטוח לאומי כי הנסיבות לא היו ביטחוניות.
חוק הגנת הצרכן (תיקון מס' 72), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: אליהו ברוכי, משה גפני, יעקב אשר, יצחק פינדרוס, ואליד אלהואשלה
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3402, עמ' 498
שמות קודמים:
Name: הצעת חוק הגנת הצרכן (תיקון מס' 72), התשפ"ה–2025
Value: בקריאה השנייה והשלישית
Name: הצעת חוק הגנת הצרכן (תיקון מס' 72) (איסור התניית תשלום באמצעות כרטיס חיוב בסכום רכישה מזערי), התשפ"ה–2025
Value: בקריאה הראשונה
Name: הצעת חוק הגנת הצרכן (תיקון - איסור התניית תשלום בכרטיס אשראי בסכום רכישה מזערי), התשפ"ד-2023
Value: בדיון המוקדם
תקציר:
התיקון קובע כי עוסק המקבל תשלום באמצעות כרטיס חיוב, ובכלל זה כרטיס אשראי, לא יתנה תשלום כאמור בסכום רכישה מינימלי. עוד קובע התיקון כי שר הכלכלה והתעשייה, בהסכמת שר המשפטים ושר האוצר ובאישור ועדת הכלכלה של הכנסת, רשאי להחיל את האיסור על אמצעי תשלום נוספים. בשל הפרת הוראה זו, התיקון מסמיך את הממונה על הגנת הצרכן והסחר ההוגן להטיל על עוסק שהוא תאגיד עיצום כספי בסכום העומד היום על 22,530 שקלים חדשים, ואם העוסק הוא יחיד - בסכום העומד היום על 7,170 שקלים חדשים.
חוק להסדרת אירוע הילולת רבי שמעון בר יוחאי בהר מירון (הוראת שעה), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3401, עמ' 486
שמות קודמים:
Name: הצעת חוק להסדרת אירוע הילולת רבי שמעון בר יוחאי בהר מירון (הוראת שעה), התשפ"ה-2025 
Value: בקריאה הראשונה
תקציר:
במסגרת החוק נקבעו הסדרים להיערכות ולקיום אירוע ההילולת רבי שמעון בר יוחאי בהר מירון שיתקיים בל"ג בעומר, כהוראת שעה עד ליום ה' בסיוון התשפ"ה (1 ביוני 2025). במסגרת זאת, נקבע כי יתקיים אירוע הדלקה אחד בלבד, שיכלול שני מתקני הדלקה, לצד אפשרות לקיום אירועים נוספים ובלבד שניתן לכך היתר על ידי השר לירושלים ומסורת ישראל לאחר שנוכח לדעת לפי חוות דעת מאת הממונה על ההילולה שהתקיימו מספר תנאים שניתנו מטעם גורמים שונים, לרבות משטרת ישראל והרשות הארצית לכבאות והצלה. 
בנוסף נקבע כי השר יקבע בצו הגבלה על כניסה ושהייה במתחם מירון כולו – כך ששהייה במתחם תחייב החזקה של היתר שהייה שיינתן על ידו ויכלול את המתחם אליו הוא רשאי להיכנס ואת משך תוקפו. כמו כן, כניסה למתחם מירון תתאפשר, בין היתר, גם למי שמשכנו במירון, הנדרש להגיע למתחם לשם עבודתו או מילוי תפקידו ולשם סיוע לאדם עם קושי ובכלל זה אדם עם מוגבלות וקטין. מעבר לכך, נקבע כי הממונה על ההילולה או מי מטעמו יהיה אחראי לספירת השוהים במתחם בכל רגע נתון בזמן ההילולה, ולספירת המשתתפים באירוע ההדלקה המרכזי ובאירוע נוסף. הגעה אל מתחם מירון במהלך ההילולה תיעשה אך באמצעות תחבורה ציבורית וכרטיסי נסיעה שהונפקו לטובת זאת, למעט בחריגים המנויים בחוק. 
לצד זאת, לשם אכיפת הוראות חוק זה, ניתנו לשוטר מספר סמכויות, לרבות מניעת כניסה של אדם או רכב לאחד מהמתחמים והוצאתם אף תוך שימוש בכוח סביר, להורות על הפסקת אירוע הדלקה במקרה בו מספר השוהים עולה על המספר שנקבע. כמו כן, נקבע קנס על מי ששוהה במתחם בניגוד להגבלות הכניסה אליו ובפרט ללא היתר כניסה ושהייה ועל מי שעורך אירוע הדלקה או אירוע נוסף ללא אישור. כמו כן, ראש שירות ההתגוננות האזרחית יהיה רשאי לקבוע הוראות, בשעת התקפה או בעת מצב מיוחד בעורף, בנוגע לסגירת שטחים במתחם מירון וכן מגבלות לעניין מספר השוהים במתחם.
חוק התקשורת (בזק ושידורים) (תיקון מס' 81), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: נעמה לזימי, קטי קטרין שטרית, טטיאנה מזרסקי
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3399, עמ' 480
שמות קודמים:
Name: הצעת חוק התקשורת (בזק ושידורים) (תיקון מס' 81), התשפ"ה–2025
Value: בקריאה השנייה והשלישית
Name: הצעת חוק התקשורת (בזק ושידורים) (תיקון מס' 81) (שיחה ממספר טלפון חסוי למוקד חירום), התשפ"ה–2024
Value: בקריאה הראשונה
Name: הצעת חוק התקשורת (בזק ושידורים) (תיקון - שיחה למוקדי חירום), התשפ"ד-2024
Value: בדיון המוקדם
תקציר:
התיקון קובע כי ספק שירות טלפוניה רשאי להעביר למוקד חירום לעזרה ראשונה נפשית או למוקד לסיוע לנפגעות ונפגעי תקיפה מינית, לבקשת המוקד האמור, את שלוש הספרות האחרונות של מספרי הטלפון החסויים שמהם מבוצעות שיחות לאותו מוקד. מוקדי החירום שיהיו רשאים לקבל את המידע האמור הם מוקדי החירום שנקבעו בתקנות שהתקין שר התקשורת, בהסכמת שר הרווחה והביטחון החברתי. עוד נקבע כי המידע שנמסר כאמור יאובטח לפי חוק הגנת הפרטיות, התשמ"א-1981, וישמש את מוקד החירום רק לצורך פנייה למשטרת ישראל במקרה של חשש לשלום הפונה למוקד. לאחר תום הצורך במידע האמור, ולא יאוחר מ-24 שעות לאחר קבלת המידע, המידע יימחק על ידי מי שקיבל אותו. בנוסף, התיקון קובע כי רשימת מוקדי החירום כאמור, וכל שינוי בה, יפורסמו באתר האינטרנט של משרד התקשורת.
חוק גיל פרישה (הורה שילדו נפטר) (הוראת שעה) (תיקון מס' 3), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: מירב כהן, גלית דיסטל אטבריאן
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3398, עמ' 478
שמות קודמים:
Name: הצעת חוק גיל פרישה (הורה שילדו נפטר) (הוראת שעה) (תיקון מס' 3), התשפ"ה–2025
Value: בקריאה השנייה והשלישית
Name: הצעת חוק גיל פרישה (הורה שילדו נפטר) (הוראת שעה) (תיקון מס' 3) (הפיכה להוראת קבע), התשפ"ה–2025
Value: בקריאה הראשונה
Name: הצעת חוק גיל פרישה (הורה שילדו נפטר) (הוראת שעה) (תיקון - הפיכת הוראת שעה להוראה קבועה), התשפ"ג-2023
Value: בדיון המוקדם
תקציר:
התיקון לחוק קובע כי החוק יהפוך מהוראת שעה להוראה קבועה. בנוסף, נקבע כי התקופה שעל עובד להיות מועסק במקום עבודתו בתכוף לגיל חובת הפרישה כתנאי לזכאותו תקוצר, והיא תעמוד על חמש שנים לפני גיל פרישת החובה, במקום שבע שנים. כמו כן, נקבע, כי רשימת החריגים שהחוק לא חל בעניינם תכלול גם את מאבטחי הרשות להגנה על עדים. עוד נקבע, כי השר לשוויון חברתי וקידום מעמד האישה יפעל להביא לידיעתם של הורים שילדם נפטר את זכויותיהם לפי חוק זה, וכי אם במסגרת סמכותו להתקין תקנות לביצוע החוק, יותקנו תקנות העוסקות ביחסי עבודה, הן יהיו טעונות גם את הסכמתו של שר העבודה.
חוק הספורט (תיקון מס' 18 והוראת שעה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: סימון דוידסון, חנוך דב מלביצקי, אלי דלל, טלי גוטליב, שלום דנינו, אריאל קלנר, אושר שקלים, קטי קטרין שטרית, עמית הלוי, משה פסל, ארז מלול, מיכאל מרדכי ביטון, ולדימיר בליאק
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3397, עמ' 476
שמות קודמים:
Name: הצעת חוק הספורט (תיקון מס' 18 והוראת שעה), התשפ"ה–2025
Value: בקריאה השנייה והשלישית
Name: הצעת חוק הספורט (תיקון מס' 18 והוראת שעה) (דגל מדינת ישראל על מדי נבחרות ישראל), התשפ"ה-2025
Value: בקריאה הראשונה
Name: הצעת חוק הספורט (תיקון - דגל מדינת ישראל על מדי נבחרות ישראל), התשפ"ד-2023
Value: בדיון המוקדם
תקציר:
החוק קובע כי על מדי התחרות של ספורטאי הישגי המייצג את מדינת ישראל בתחרות בין לאומית רשמית יופיע דגל המדינה. ואולם, שר התרבות והספורט רשאי לקבוע שחובה זו לא תחול על ענפי ספורט מסויימים, וכן הוא רשאי לקבוע נוהל לפיו הוראות החוק לא יחולו במקרים מסוימים, בשל נסיבות מיוחדות, לדוגמה נסיבות ביטחוניות.
חוק הרשויות המקומיות (מימון בחירות) (תיקון מס' 19), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: ניסים ואטורי
תחילה: 2025-10-02T00:00:00
פרסום: ספר החוקים, 02/04/2025, מס' חוברת 3396, עמ' 474
שמות קודמים:
Name: הצעת חוק הרשויות המקומיות (מימון בחירות) (תיקון מס' 19), התשפ"ה–2024
Value: בקריאה השנייה והשלישית
Name: הצעת חוק הרשויות המקומיות (מימון בחירות) (תיקון מס' 19) (איסור קבלת תרומות מיישוב שיתופי), התשפ"ה–2024
Value: בקריאה הראשונה
Name: הצעת חוק הרשויות המקומיות (מימון בחירות) (תיקון - איסור קבלת תרומות מיישוב שיתופי), התשפ"ג-2023
Value: בדיון המוקדם
תקציר:
החוק מבטל את האפשרות של מועמד לראשות מועצה אזורית לקבל תרומה מישוב שיתופי הנמצא בתחום המועצה האזורית שבה הוא מועמד. תחילתו של החוק שישה חודשים ממועד פרסומו.
חוק להנצחת זכרו של מנחם בגין (תיקון מס' 4), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: קטי קטרין שטרית
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3395, עמ' 472
שמות קודמים:
Name: הצעת חוק להנצחת זכרו של מנחם בגין (תיקון מס' 4), התשפ"ה–2025
Value: בקריאה השנייה והשלישית
Name: הצעת חוק להנצחת זכרו של מנחם בגין (תיקון מס' 4) (יום להנצחת זכרו), התשפ"ה–2025
Value: בקריאה הראשונה
Name: הצעת חוק להנצחת זכרו של מנחם בגין (תיקון - יום זיכרון ממלכתי), התשפ"ד-2024
Value: בדיון המוקדם
תקציר:
בחוק להנצחת זכרו של מנחם בגין, התשנ"ח–1998, יתווספו הוראות כך שבכל שנה, ב-ד' באדר, יום פטירתו של מנחם בגין, יקויים יום ציון לזכרו. במהלך היום יתקיימו ארועי זכרון והנצחה. במחנות צה"ל יוקדש זמן להנצחת זכרו וללימוד פועלו בהתאם להחלטת הרמטכ"ל, ובבתי הספר יוקדש זמן לכך ככל ששר החינוך יחליט על כך.
חוק הצבת מכשירי החייאה במקומות ציבוריים (תיקון מס' 3), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הבריאות
יוזמים: חוה אתי עטייה
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3394, עמ' 470
שמות קודמים:
Name: הצעת חוק הצבת מכשירי החייאה במקומות ציבוריים (תיקון מס' 3), התשפ"ה–2025
Value: בקריאה השנייה והשלישית
Name: הצעת חוק הצבת מכשירי החייאה במקומות ציבוריים (תיקון מס' 3) (הצבה ברכבת ארצית), התשפ"ה–2025
Value: בקריאה הראשונה
Name: הצעת חוק הצבת מכשירי החייאה במקומות ציבוריים (תיקון - הוספת רכבת לתוספת), התשפ"ה-2024
Value: בדיון המוקדם
תקציר:
חוק זה קובע כי החובה להציב מכשיר החייאה במקום ציבורי ולדאוג לתקינותו תחול גם לגבי רכבת ארצית המשמשת להסעת נוסעים, וכן לגבי תחנת רכבת מקומית הנמצאת בתוך מבנה סגור.
חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו, התשפ"ה–2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3393, עמ' 458
שמות קודמים:
Name: הצעת חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו, התשפ"ה–2025 
Value: בקריאה השנייה והשלישית
Name: הצעת חוק שיקום נרחב לחבל התקומה וקביעתו כאזור מיקוד לאומי, התשפ"ה-2024 
Value: בקריאה הראשונה
תקציר:
החוק קובע את חבל התקומה כאזור מיקוד לאומי שהממשלה תפעל לשיקומו הנרחב. לפי החוק, "חבל התקומה" כולל את שדרות ואת היישובים במועצות האזוריות אשכול, חוף אשקלון, שדות נגב ושער הנגב, שנמצאים בטווח של עד 7 ק"מ מרצועת עזה, בהתאם לרשימת היישובים שבתוספת הראשונה. השיקום הנרחב כולל פעולות בכלל תחומי החיים שיינקטו לטובת יישובי החבל ותושביו, ובכלל זה מתן הטבות, הקצאת משאבים והשקעה בפיתוח. זאת, במטרה להביא לחזרה מלאה, מהירה ומיטבית לשגרה בחבל התקומה, לקידום הצמיחה בו, עידוד גידול דמוגרפי בתחומו וחיזוק החוסן של תושביו. תוקף ההוראות הנוגעות לחבל התקומה כאזור מיקוד לאומי הוא לשבע שנים מיום תחילת החוק.
בנוסף, החוק מעגן את תפקידיה וסמכויותיה של מינהלת תקומה, שהיא יחידת סמך ממשלתית שהוקמה לפי החלטת הממשלה ופועלת באופן ייעודי לטובת חבל התקומה החל מחודש אוקטובר 2023. בין השאר, המינהלת תפעל לגיבוש מדיניות לשיקום הנרחב של חבל התקומה בשיתוף משרדי הממשלה ויישומה באמצעותה, או באמצעות משרדי הממשלה הנוגעים לעניין בהתאם לסמכויותיהם ובכפוף להסכמתם. החוק קובע כי תקציב מינהלת תקומה ייקבע בתחום פעולה נפרד וכי ראש המינהלת יהיה הממונה על ביצוע התקציב. תקופת פעילותה של מינהלת תקומה תהיה למשך 5 שנים, אך השר שנקבע בחוק כממונה על ביצועו יהיה רשאי, באישור הממשלה ובאישור ועדת הכלכלה של הכנסת, להאריך בצו את פעילות המינהלת בתקופות נוספות שלא יעלו על שש שנים בסך הכול, אם נוכח כי הדבר נדרש לשם יישום מטרות החוק. 
נוסף על שיקומו הנרחב של חבל התקומה, החוק כולל פרק נפרד שעניינו סיוע ליישובים הסמוכים לחבל התקומה, שנפגעו במתקפת ה-7 באוקטובר. לפי החוק, הממשלה תקבע בהחלטתה, בתוך 14 ימים מיום פרסום החוק ברשומות (להלן – יום התחילה), את רשימת היישובים או האזורים שיהיו זכאים לסיוע ואת אמות המידה להכללתם ברשימה זו. בהתאם להחלטת הממשלה, יקבע ראש הממשלה או השר שיוסמך כממונה על הפרק האמור, בצו, את רשימת היישובים במסגרת התוספת השנייה לחוק. כמו כן, הממשלה תקבע, בתוך 3 חודשים מיום התחילה, את פעולות הסיוע שיבצעו משרדי הממשלה לטובת היישובים או האזורים כאמור, בהתאם לצורכיהם, למאפייניהם הייחודיים ולרמת הפגיעה בהם בשל מתקפת ה-7 באוקטובר.
חוק תוספות לתגמולים ולהטבות לבני משפחה של חטופים ונעדרים (תיקוני חקיקה), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-04-02T00:00:00
פרסום: ספר החוקים, 02/04/2025, מס' חוברת 3392, עמ' 450
שמות קודמים:
Name: הצעת חוק תוספות לתגמולים ולהטבות לבני משפחה של חטופים ונעדרים (תיקוני חקיקה), התשפ"ה-2025
Value: בקריאה הראשונה
תקציר:
חוק זה קובע כי הורים, בני זוג, אחים וילדים של חטוף ששוחרר (להלן - בני משפחה) יהיו זכאים למשך שלוש שנים מיום שחרורו של החטוף להטבות הנוגעות לשיקום תעסוקתי ולהטבות רפואיות, בשווי הגבוה ביותר הניתן להורה שכול לפי חוק משפחות חיילים שנספו במערכה, וכן לסיוע במימון לימודים או הכשרה מקצועית, בסכום שלא יעלה על שכר הלימוד לתואר ראשון כפי שקבעה המל"ג, אף אם הלימודים הם לא מהסוג המגיע לבן משפחה לפי חוק משפחות חיילים שנספו במערכה. כמו כן בני המשפחה כאמור יהיו זכאים  למשך ארבע שנים מיום השחרור להטבות פסיכו-סוציאליות. הטבות בתחומים אלה שקיבל בן משפחה בזמן שהותו של החטוף ששוחרר בשבי יבואו על חשבון אותה הטבה שניתנת לפי חוק זה. הטבות אלה יחולו גם על בני משפחה של מי שהיה חטוף ביום 7.10.23 וגופתו הושבה, וגם הן יבואו על חשבון אותן הטבות שקיבל בן המשפחה בזמן השהות של החטוף בשבי או על חשבון אותן זכאויות לפי חוק משפחות חיילים שנספו במערכה.
נוסף על כך, נקבע כי ועדת החריגים להטבות שהוקמה לפי חוק משפחות חיילים שנספו במערכה תוכל לקבוע הגדלה של סכומי ההטבות, ולאשר, במקרים חריגים ונדירים שלא ניתן לצפותם, מימון שירותים והחזר הוצאות לצרכים נוספים של בני המשפחה בסכום שלא יעלה על כ-65 אלף שקלים, אם הם נובעים מהחטיפה וקשורים אליה ומיועדים לשיקום מבקש ההטבה. 
חוק זה מתקן גם את חוק מימון הוצאות למשפחות שבויים, חטופים ונעדרים, וקובע תוספת בסך 13,500 שקלים למענק הרבעוני שישולם להורה של החטוף אם להורה אין בן זוג שגם הוא הורה של חטוף, כלומר כשהורי החטוף גרושים או פרודים. תוספת זו תינתן רק אם החלק במענק שההורה היה זכאי לו לפני התוספת היה נמוך מ-45,000 שקלים, למשל כאשר נוסף להורים הפרודים יש לחטוף בן זוג הזכאי לחלק מאותו מענק. עוד נקבעה תוספת של 3,000 שקלים למענק הרבעוני המשולם לאחים וילדים של חטופים שמלאו להם 18 שנים, ואם האח או הילד הוא בעצמו הורה לילד סכום התוספת יהיה 4,500 שקלים. התוספות האמורות למענקים ישולמו רטרואקטיבית מיום ה-7.10.23. 
מי שהיה זכאי למענק רבעוני טרם שחרורו של החטוף יהיה זכאי באופן חד פעמי לתוספת מענק לשם התארגנות שסכומה משתנה לפי המועד שבו החטוף שוחרר במהלך הרבעון. למענק התארגנות כאמור יהיו זכאים גם ילד אח אחות, שמלאו להם 18 שנים, של מי שהיה חטוף ביום 7.10.23 וגופתו הושבה, בהתאם למועד ההבאה לקבורה.
חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 4), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-04-01T00:00:00
פרסום: ספר החוקים, 31/03/2025, מס' חוברת 3387, עמ' 430
שמות קודמים:
Name: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 4), התשפ"ה-2025 
Value: בקריאה הראשונה
תקציר:
חוק כליאתם של לוחמים בלתי חוקיים, התשס"ב–2002, נועד להסדיר את כליאתם של לוחמים בלתי חוקיים, אשר אינם זכאים למעמד של שבויי מלחמה, בדרך העולה בקנה אחד עם מחויבויותיה של מדינת ישראל לפי הוראות המשפט הבין-לאומי ההומניטרי. בין שלל ההסדרים בחוק זה, נכללים גם ביקורת שיפוטית על כליאתו של לוחם בלתי חוקי, זכאותו לפגישה עם עורך דין וייצוגו ותנאי כליאתו. במקרים שבהם הכריזה הממשלה על מלחמה או הודיעה על נקיטת פעולות צבאיות משמעותיות, הממשלה, באישור ועדת החוץ והביטחון, מוסמכת להכריז על שינויים בתחולת החוק. במהלך תקופת תוקפה של ההכרזה, התקופות המנויות בחוק ארוכות יותר והדרג המוסמך לקבל החלטות לפי החוק נמוך יותר.
חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023, קבע, כהוראת שעה, כי במקרה של הכרזה כאמור, יוארכו התקופות המנויות בחוק אף יותר, הורד הדרג המוסמך לאשר הגבלות על פגישה עם עורך דין, וכן נקבע כי ניתן יהיה לקיים דיונים בדרך של היוועדות חזותית. הוראת השעה הוארכה מאז מספר פעמים, בתיקונים שונים.
במסגרת תיקון מספר 4, הוארכה הוראת השעה כאמור עד ליום ו' באב התשפ"ה (31 ביולי 2025), לצד הארכת תקופת תוקפה של ההכרזה מכוח הצעת החוק עד ליום ג' באייר התשפ"ה (1 במאי 2025).
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 16), התשפ"ה–2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-03-31T00:00:00
פרסום: ספר החוקים, 31/03/2025, מס' חוברת 3386, עמ' 428
שמות קודמים:
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 16), התשפ"ה–2025 
Value: בקריאה השנייה והשלישית
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 14), התשפ"ה-2024 - החלק שפוצל בשנית
Value: בקריאה הראשונה
תקציר:
החוק לייעול האכיפה והפיקוח העירוניים ברשויות המקומיות נחקק כהוראת שעה בשנת 2011, והחל כפיילוט במספר רשויות מקומיות. מטרת החוק הינה ייעול יכולת הפיקוח והאכיפה של הרשויות המקומיות בעבירות שבתחום אחריותן וכן סיוע למשטרת ישראל בפעולות למניעת אלימות. לשם כך החוק מסמיך פקחים עירוניים ומסדיר את הקמתו של מערך שיטור עירוני. לאורך השנים הוראת השעה הוארכה מספר פעמים ותחולתה הורחבה לרשויות נוספות. 
בתיקון מספר 16 לחוק, תוקן סעיף 23, כך שתוקפו של החוק הוארך לתקופת זמן נוספת ועד ליום ד' בתמוז התשפ"ה (30 ביוני 2025).
חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון מס' 2), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-03-31T00:00:00
פרסום: ספר החוקים, 31/03/2025, מס' חוברת 3385, עמ' 426
שמות קודמים:
Name: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון מס' 2), התשפ"ה-2025 
Value: בקריאה הראשונה
תקציר:
ביום י"ד בטבת התשפ"ד (26 בדצמבר 2023), פורסם חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון), התשפ"ד–2024, כהוראת שעה. החוק מסמיך מנהל מוסמך משירות הביטחון הכללי, ממערך הסייבר או מהמלמ"ב לקבוע כי תקיפת סייבר שמתרחשת או עומדת להתרחש אצל מי שעיסוקו אספקת שירותי אחסון או שירותים דיגיטליים, היא תקיפת סייבר חמורה, אם סבר כי קיים חשש ממשי שתפגע בביטחון המדינה, בביטחון הציבור או בקיום האספקה והשירותים החיוניים. קביעה זו תיעשה בכפוף לתנאים הבאים: התקיפה התרחשה במהלך מלחמת חרבות ברזל; התקיפה בעלת השפעה ממשית שאינה מוגבלת לספק הנתקף, והתקיפה היא תקיפת סייבר חמורה בהתחשב במאפייניה. במקרה שנקבע כי תקיפת סייבר היא חמורה, החוק קובע הליך פעולה לטובת איתור התקיפה, מניעתה או בלימתה בהקדם האפשרי. מעבר לכך, נקבעו הוראות בעניין חובת סודיות והגבלת שימוש במידע, וכן חובת דיווח ליועצת המשפטית לממשלה ולוועדת החוץ והביטחון של הכנסת. 
במסגרת תיקון מס' 2, הוארכה תקופת תוקפה של הוראת השעה  עד ליום כ"ו בחשוון התשפ"ו (17 בנובמבר 2025).
חוק בתי המשפט (תיקון מס' 105), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ועדה
ועדה: ועדת החוקה, חוק ומשפט
פרסום: ספר החוקים, 01/04/2025, מס' חוברת 3389, עמ' 438
שמות קודמים:
Name: הצעת חוק בתי המשפט (תיקון מס' 105), התשפ"ה-2025
Value: בקריאה השנייה והשלישית
Name: הצעת חוק בתי המשפט (תיקון מס' 105) (הוראות לעניין הוועדה לבחירת שופטים), התשפ"ג–2023
Value: בקריאה הראשונה
תקציר:
תיקון חוק משלים לחוק-יסוד: השפיטה (תיקון מס' 4), התשפ"ה–2025. בחוק נקבע כי ככלל, לא ימונה שופט שטרם מלאו לו 55 שנים לבית המשפט העליון, אלא אם הוועדה לבחירת שופטים בחרה בו על דעת כל חבריה. בנוסף, נקבע כי שני שלישים לפחות מהשופטים בבית המשפט העליון יהיו שופטים שכיהנו בבית המשפט המחוזי, בשל החשש שימונו לבית המשפט העליון מספר רב של שופטים שאין להם ניסיון בתחומים מגוונים הרלוונטיים לעיסוקם. זאת ועוד, בשל העובדה שנציגי הציבור וחברי הכנסת החברים בוועדה, נבחרים על ידי הקואליציה והאופוזיציה בכנסת, נקבעו בחוק הוראות משלימות להסדרת המצבים בהם שינויים קואליציוניים יובילו לבחירה חדשה של חברי הוועדה. כמו כן, נקבע כי הגמול שיקבלו נציגי הציבור המשמשים כחברים בוועדה לבחירת שופטים, ייקבע בתקנות של שר המשפטים באישור ועדת החוקה, חוק ומשפט.
חוק-יסוד: השפיטה (תיקון מס' 4) 
סטטוס: התקבלה בקריאה שלישית
כנסת: 25
סוג הצעה: ועדה
ועדה: ועדת החוקה, חוק ומשפט
פרסום: ספר החוקים, 01/04/2025, מס' חוברת 3388, עמ' 434
שמות קודמים:
Name: הצעת חוק-יסוד: השפיטה (תיקון מס' 4) 
Value: בקריאה השנייה והשלישית
Name: הצעת חוק-יסוד: השפיטה (תיקון מס' 3) (חיזוק הפרדת הרשויות)
Value: בקריאה הראשונה
תקציר:
תיקון חוק היסוד קובע כי בהרכב הוועדה לבחירת שופטים, במקום שני נציגי לשכת עורכי הדין, יבחרו סיעות הקואליציה וסיעות האופוזיציה, כל אחת בנפרד, שני נציגי ציבור שהם משפטנים שכשירים להתמנות לשופט בית המשפט העליון. בנוסף, תיקון חוק היסוד מעגן את הנוהג לפיו מקרב שני נציגי הכנסת בוועדה, אחד יהיה מסיעות הקואליציה והשני מסיעות האופוזיציה, וכי כל אחד מהם ייבחר על ידי אותן סיעות. הנציגות של הרשות השופטת ושל הממשלה בוועדה לא תשתנה ותורכב משלושה שופטים ושני שרים. כמו כן, בחוק היסוד נקבעו הוראות מיוחדות למצב שבו סיעות הקואליציה מונות יותר מ-80 חברי כנסת. זאת ועוד, חוק היסוד מסדיר כי בתקופת בחירות, או בתקופה שלאחר שהממשלה התפטרה, לא תבחר הוועדה השופטים, וכי החלטות אחרות של הוועדה יתקבלו על דעת כל חבריה.
באשר לסדרי עבודת הוועדה וכללי הכרעה בה נקבע כי המניין החוקי בישיבות הוועדה יעמוד על חמישה חברים, וכן נקבע הסדר לעניין הרוב הדרוש להחלטה לעניין בחירת שופט: במינוי שופט לערכאות הנמוכות – בחירת שופט תתקיים ברוב של חמישה חברים בוועדה, ובלבד שהרוב כולל אחד מארבעת נציגי הקואליציה בוועדה (אחד משני השרים, חבר הכנסת מהקואליציה או נציג הציבור שנבחר על-ידי הקואליציה), אחד משני נציגי האופוזיציה בוועדה (חבר הכנסת מהאופוזיציה או נציג הציבור שנבחר על-ידי האופוזיציה) ואחד משלושת השופטים חברי הוועדה. כלל הכרעה זה הינו כלל ההכרעה ה"רגיל" שחל גם על החלטות אחרות של הוועדה, שאינן בחירה בשופטים. במינוי שופט לבית המשפט העליון – בחירת שופט מחייבת רוב של חמישה מחברי הוועדה, הכולל אחד מנציגי הקואליציה ואחד מנציגי האופוזיציה בוועדה, אך ללא צורך בהסכמת אחד השופטים החברים בוועדה. 
בנוסף לכללי הכרעה אלו, נקבע בחוק היסוד מנגנון להכרעה במצב של "מבוי סתום" בבחירת שופטים לבית המשפט העליון, שניתן להפעילו פעם אחת בכל כנסת, ורק אם יש שני תקנים פנויים בבית המשפט העליון, שהוועדה לא מצליחה למלא במשך תקופה של שנה מהיום שבו הסתיימה הכהונה של שופט הראשון, או מתחילת כהונת הכנסת, לפי המאוחר. המנגנון מאפשר לנציגי הקואליציה בוועדה להציע שלושה מועמדים מטעמם ומחייב את יתר החברים לבחור מהם מועמד, ונותן אפשרות מקבילה לנציגי האופוזיציה.